Stornelli liunfurtisi

Lu stornellu liunfurtisi apparteni a un geniri liricu ccu nna sula strofa ccu du versi. Li du versi su ligati ccu na rima (chiamatu disticu).

Li stornelli si cantavinu na vota sutta lu barcuni ddi la zita a notti prima di maritarisi. Si ncuntravinu na puacu di carusi ccu li strumenti musicali (chitarri, fisarmonichi e tamburelli) e lu zitu cantava li versi a la zita.

Li stornelli erinu sia d'amuri ca di disdegnu, mbasi a 'nsocchi si c'avia a diri a la zita

 Stornelli d'amuri 

Fermiti pedi miu avanti un jiri, chistu è lu veru puntu ppi cantari
Chistu è lu veru puntu ppi cantari, ca amà cantari canzuni d'amuri
Vinni a cantaiu cca a locu saputu, ca cu mi senti senti resta ncandatu 
Ca amà cantari canzuni d'amuri, ca cu li senti cci veni lu cori
Sugnu di leonforti oh rocca fina, 24 cannola acqua bona 
Cu assai si nni vivi di sta'acqua bona, sta novi misi ccù la panza china
'Ncapu na petra mi vuagghiu assittari, e notti e gghiuarnu scriviri canzuni
'Ncapu na petra mi vuagghiu assittari, e nu biccheri i vinu m'ata a dari
A leonforti avimu na bedda usanza, di scriviri canzuni a prifirenza
Quannu nascisti tu nasciu na rosa, l'uduri si sintiu ndì la me casa
Quannu passu di ccà passu pulitu, ccò nfazzulettu russo arraccamatu
To mamma l'addivau sta lattuca, e iu mi la mangiu sta nzalata
Vinni a cantaiu ccà ndì stu beddu chianu, ndì la muntata di sant'antuninu
Bedda ca li facisti li 15 anni, va fatti a truscitedda i imuninni
Vinni a cantaiu ccadi all'aria fina, a facci frunti di la tramuntana
Si si curcata miettiti susuta, E 'sti sturnelli ti li metti a nota
Signorinelli schietti n'un v'affinniti, Ca' su' canzuni di li maritati
Ca' su' canzuni di li maritati, La notte quannu dormonu queti
A tia m'arraccumannu lampiuni, quannu passu di cca lustru m'affari
E mi nnì vaiu e vi salutu a tutti, picciutti nichi e maritati
E mi nnì vaiu puru in santa paci, dugnu un salutu macari a sta luci 
Sigilla siggillasti a lu me cori, chistu è sigillu ca nun si leva cchiui

 Stornellati di disdegnu 
Mi n'ammuraiu di sta donna pazza, la notti ma ddumanna la sozizza
Bedda pamarattia persi lu sceccu, ora veni cca ca t'ancravaccu
Affaccia affaccia bedda e piscimi ntô nuachiu, mentri ccu ll'autru ti taliu lu Sti...ssu
Quannu nascisti tu facci di signa, li to parenti si pigghiaru a pugna
Di chiddi cuamu a ttia nni fazzu un fasciu, li miattu a culu a ponti e a pò cci pisciu
Di tutti i sunatura nni fazzu un fasciu, li miattu a culu a ponti e a po ci pisciu
Bedda quantu hai li minni accussì ranni, cci pò addattari un jiancu di 4 anni
Dimmi cchi canti a fari vavaluci crudu, ccu na pidata ti rumpu lu culu
Quantu ti fici lolla e la natura, la pasta longa ti pari scalora
Oh mamma chi facisti stu tabaranu, ca un sapi quannu agghiorna lu matinu